Odense Adresse-Contoirs Efterretninger, 1848-03-31
Oberstl. Fabricius er udnævnt til Oberst og Chef for Generalkommandostaben. Fra Rendsborg skrives, at efter Forlydende er Amtmand Heinze i Bordesholm, der først havde vægret sig ved at underkaste sig den provisoriske Regjering, paa Grev Reventlou=Preys Forestilling vendt tilbage (!) til sin Pligt. Hamb. Corr." beretter fra Slesvig, at Overappellationsretten og den slesvig-holsteenske Regjering have anerkjendt den provisoriske Regjering. I Kiel vil Man vide, at der af den provisoriske Regjering er lagt Beslag paa Vagtskibet paa Elben; der tilføies, at Kapitainen efter Sigende har villet bore det isænk. Fra Rendsborg hedder det: Efter hvad Man erfarer have Lybekkerne standset de danske Officerer, der fra forskjellige Sider agtede over Lybek at reise til Kjøbenhavn; om denne Forholdsregel hidrører fra Senatet eller Folket, vides ikke". (Forholdsreglen turde vist haardt trænge til Bekræftelse, da Lybekkerne nok ville vogte sig for at ægge den danske Regjering til retfærdige Repressalier, en Blokade af Traven blot ved et Par af vore mindste Krigskibe vilde jo kunne dræbe Lybeks Handel. Efter Forlydende - siger Börsenh." - ville de preussiske Tropper, der ventes til Understøttelse af Bevægelsen i Hertugdom merne, blive samlede ved Havelberg for derfra sandsynligviis tilvands dirette at transporteres til Altona."(Börsenh." maa dog være meget usikker i sin Efterretning, da den i een Sætning anbringer ikke mindre end 3 paa Ubestemthed tydende Ord.) Umiddelbart forud siger Bladet, at de preussiske og hannoverske Tropper først skulle stilles til Holsteens Disposition, naar der er indtruffet Svar fra Forbundsdagen. Samme Blad melder, af god Kilde", at der foreløbig ikke vil indtræde nogen Forandring i Postforbindelsen mellem Hamborg, Hertugdommerne og Danmark, da den provisoriske Regjering har erklæret, at der foreløbig ikke skal gjøres nogen Forandring i de gjennem Hertugdommerne gaaende Poster mellem Danmark og Udlandet; dog vilde foreløbig ingen Postdampskibsforbindelse finde Sted mellem Kjøbenhavn og Kiel; Bladet haaber, at en saadan snart vil oprettes over Lybek (den har nok allerede begyndt). Dannevirke, af 28de beretter og Begivenhederne i Haderslev, Efterretningen om den provisoriske Regjerings Sammentrædelse og dennes bemægtigelse af Fæstningen Rendsborg fremkaldte i Løverdags (den 26de) stor Bevægelse blandt Slesvigholstenerne her i Haderslev. De søgte strax at faae den provisoriske Regjering anerkjendt af Byen. Om Eftermiddagen Kl. 2 konstituerede sig i et sammenkaldt Møde af flere Borgere Dhrr. Dr. Marcus, Maler Hager, Garver Göhlmann, Jernstøber Bonnichsen, Kleinsmed Drewitz, Sadelmager G. Bungartz som provisorisk Bestyrelse af Stadens offenlige Anliggender og besluttede strax at gjøre Kochs Dagblade (Dannevirke og Lyna) og overhoved hans Presse uskadelig for den nye Tingenes Orden samt vaage over den offentlige Rolighed. En Time senere blev det under Trusel af Pressens Demolering forbudt Koch at lade Dagens Nummer af Dannevirke udgaae, idetmindste ikke med en derværende Jndbydelse fra Laurids Skan, som derfor blev udtaget for ikke at berøve Læserne Bladets øvrige vigtige Jndhold. Om Aftenen var der i Byen stærkt Røre; den provisoriske Bestyrelse havde kaldt det frivillige Borgerkorps under Vaaben, som udsendte Patrouiller gjennem Byens Gader; desuagtet trængte paa en truende Maade og under Afsyngning af "Schleswig=Holstein meerumschlungen" en talrig Skare, af tydske Svende a. med Tingskriver Dr. Meyer og Andre i Spidsen hen i Nærheden af Redakteur Kochs Huus, en anden ligesaa talrig Skare drog under Afsyngning af Kong Christian stod ved høien Mast og Danmark deligst Vang og Vænge" og Raabet: "Leve Frederik den Syvende!" "Ned med den provisoriske Regjering!" o. s. v. ligeledes gjennem Gaderne og udbragte Hurraer for Borgermesterens, Redakteur Kochs og Andre Jndvaaneres Boliger. Kl. 2 om Natten indfandt sig et Medlem af den provisoriske Bestyrelse, fulgt af flere bevæbnede Borgere og en Skare af tildeels fremmede Svende, ialt c. 50 Personer, og forseglede, ikraft af en befaling, aftvungen den retmæsige Magistrat, Kochs Presser. Jmidlertid havde det frivillige Borgerkorps paa ingen Maade anerkjendt den selvgjorte Magistrat, men besluttet blot om Natten at holde Orden opret Om Morgenen (Søndag) blev det ældre Borgerforps (samtlige Borgere udenfor det frivillige Korps) kaldt under Vaaben og tilligemed det frivillige Korps samlet paa Torvet. Her skulde det afgjøres om Byen vilde adlyde Kongen eller den provisoriske Regjering. Jnde i den sluttede Karree stod Magistraten og den provisoriske Bestyrelse, nu forøget ved Amtsforvalter v. Kroghs og Herredsfogderne Thomsens og Kiers Tiltrædelse. Men saasnart Sagen var kommen paa Tale, lød det almindelige Raab fra Borgerne: "Bort bort med det Provisoriske, bort med Forræderne, bort med Sk. leve Kong Frederik den Syvende, leve vor Magistrat, Pressen fril fri og da den provisoriske Bestyrelse i sin Bestyrtelse endnu syntes at nøle, raabtes: "Skal vi fælde Bajonetterne?" Nu skyndte den ene efter den anden af den selvgjorte Bestyrelse sig ud af Karreen, Borgermester Lassen, Kancelliraad Hargens og øvrige Magistratsmedlemmer roste Borgernes bestemte og lovale Sindelag, erklærede, at ogsaa de vilde være Kongen troe, det gaae, hvordan det vilde, og gave strax Ordre til at aftage Seglene paa Kochs Presser. Derpaa overdroges Opretholdelsen af Byens Rolighed til begge Borgerkorpser (c. 450 Mand), hvilket ogsaa, skjøndt med megen Anstrængelse, ved Oprettelsen af en talrig Vagtstue og ved stærke natlige Patrouiller hidtil med meget Held har afværget de senere ofte gjentagne Forsøg paa at styrte de bestaaende Forhold. Samme Eftermiddag flygtede Dr. Marcus med Familie herfra sydpaa; i Hoptrup By blev han af Bønderne bilset med haanende og truende Raab. Ogsaa Kammerjunker v. Krogh er flygtet; Herredsfoged Thomsen har bragt sin Familie i Sikkerhed og staaer tilsyneladende paa Nippet til at fjerne sig.